Šv. Lauryno bazilika (Florencija)
43°46′30″š. pl. 11°15′13″r. ilg.﻿ / ﻿43.774991°š. pl. 11.253659°r. ilg.﻿ / 43.774991; 11.253659 Šv. Lauryno bazilika (it. Basilica di San Lorenzo) – katalikų bažnyčia-bazilika Florencijos mieste, Italijoje. Bazilika pagarsėjusi kaip buvusios vienos įtakingiausių Europos šeimų – Medičių kapavietė. Medičių čia palaidota beveik 50 asmenų. Poros Medičių atstovų, Lorenco, Urbino hercogo, ir Džuljano, Nemuro hercogo, antkapinius paminklus sukūrė Mikelandželas. Kozimo Medičio Vyresniojo monumentą sukūrė Andrea del Verrocchio. Įėjimas į bazilikos muziejų yra mokamas.